PRILOG VII. PRIJEDLOG UGOVORA

(Napomene ponuditeljima: Podnošenjem ponude ponuditelj prihvaća uvjete Ugovora o nabavi radova koji će biti sklopljen ukoliko ponuda ponuditelja bude odabrana. Odredbe Ugovora koje su napisane u kurzivu - kosim slovima će se brisati ukoliko nisu primjenjive.)

Na temelju Ugovora o dodjeli bespovratnih sredstava za projekte koji se financiraju iz Nacionalnog plana oporavka i otpornosti 2021. - 2026. za projekt NPOO.C7.2.I1.01.0080. Energetska obnova višestambene zgrade na adresi Ante Starčevića 8, Zadar,

[bookmark: _Hlk195518017]ČAČIĆ, obrt za stambeno gospodarstvo, upravljanje nekretninama i vodoinstalacije, 
Ante Starčevića 8 ,23000 Zadar, Hrvatska, OIB: 83323166748, zastupana po vlasniku Antoniu Čačiću (u daljnjem tekstu: Naručitelj)
i
___________________________________________________, OIB__________________
zastupan po _________________________________________ (u daljnjem tekstu: Izvođač),
sklapaju slijedeći

UGOVOR O NABAVI RADOVA
Broj _____
Predmet ugovora
Članak 1.
(1)	Ugovorne strane suglasno utvrđuju da je predmet ovog ugovora izvođenje radova energetske obnove višestambene zgrade na adresi na adresi Ante Starčevića 8, Zadar, temeljem Odluke o odabiru od ____________ donesene u postupku Nabave radova energetske obnove višestambene zgrade na adresi višestambene zgrade na adresi na adresi Ante Starčevića 8, Zadar, ev.br. 2/2025, NPOO 3/2025
(2)	Sukladno Odluci iz st. 1. ovog članka, Naručitelj naručuje, a Izvođač se obvezuje izvesti radove u svemu prema Ponudi od __________ i ponudbenom troškovniku, te sukladno Glavnom projektu energetske obnove broj broj 69-24 iz travnja 2024. godine izrađenom po glavnom projektantu Draženu Leki, dipl.ing.građ., G 3026, koji se sastoji od 4 mape:
· MAPA 1 ARHITEKTONSKI PROJEKT TD 69-24-1
· MAPA 2 PROJEKT RACIONALNE UPRABE I TOPLINSKE ZAŠTITE ZGRADE TD 69-24-2
· MAPA 3 GRAĐEVINSKI PROJEKT I OSVRT NA VIJEK KONSTRUKCIJE TD 69-24-3
· MAPA 4 GLAVNI STROJARSKI PROJEKT 2-12-19
· (dalje u tekstu: projektna dokumentacija)

 (3)	Utvrđuje se da Naručitelj prilikom sklapanja i izvršenja ovog Ugovora nastupa u ime i za račun suvlasnika zgrade na adresi Ante Starčevića 8, Zadar. 
(4)	Ugovorne strane suglasno utvrđuju da se Posebne uzance o građenju (NN 137/2021)  ne primjenjuju.





Opseg radova
Članak 2.
(1)	Ovaj ugovor pokriva sve radove, opremu i materijal kao i sve nepredviđene radove i viškove radova, a isključuje utjecaj manjkova radova na ugovorenu cijenu. 
(2)	Izvođač potpisom ovoga ugovora potvrđuje da su mu poznati svi uvjeti za izvođenje radova te da je proučio dokumentaciju za izvođenje radova. Ugovoreni radovi mogu se u tijeku izvođenja radova promijeniti, odnosno Naručitelj može tijekom radova odustati od izvedbe pojedinih stavki iz ugovornog troškovnika te će se ukupno ugovorena cijena umanjiti za iznos stavki od kojih je Naručitelj odustao.“.
(3)	Izvođač neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 1. ovog članka.

Cijena
Članak 3.
(1)	Ugovorne strane suglasno utvrđuju da cijena ugovorenih radova bez PDV-a iznosi ___________________, što uvećano za iznos PDV-a od __________, iznosi ukupno _____________ s PDV-om.
(2)	Ugovorena cijena je fiksna i nepromjenjiva i neće se mijenjati za cijelo vrijeme važenja ovog ugovora, što uključuje razdoblje od sklapanja ugovora do ispunjenja uvjeta za njegovu primjenu i provođenje te razdoblje do završetka svih radova, odnosno ispunjenja svih ugovornih obveza. Isto vrijedi i u slučaju da dođe do promjena količina iz ugovornog troškovnika na više ili manje. 
(3)	U cijenu su uključeni svi troškovi rada, dobave i ugradnje materijala, rada strojeva, transporta, smještaja radnika, korištenja prometnica, pristojbi, poreza, režijski troškovi, troškovi električne energije, pitke i tehnološke vode, osiguranja, troškovi pripreme i organizacije gradilišta, pristupa gradilištu, troškovi osiguranja mjesta za privremeno i trajno odlaganje materijala, troškove svih potrebnih ispitivanja i pribavljanja potrebne dokumentacije i potrebnih atesta kojima se dokazuje kakvoća izvedenih radova i ugrađenih proizvoda i materijala koji ga terete (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim važećim propisima), trošak odvoza otpada na deponij, troškove zbrinjavanja otpada (opasnog ili neopasnog), troškove održavanja i čišćenja koje je potrebno tijekom izvođenja radova, svi porezi i prirezi, ostali sporedni troškovi kao i svi drugi troškovi i izdaci izvoditelja potrebni za dovršenje radova do potpune funkcionalnosti i primopredaje građevine na uporabu.

Rokovi i način izvođenja radova
Članak 4.
(1)	Izvođač je dužan sve radove koji su predmet ovog ugovora završiti u roku od 10 (deset) mjeseci od dana uvođenja u posao.
(2)	Naručitelj  će Izvođača uvesti u posao u roku od 30 (trideset) dana od dana sklapanja ovog Ugovora, a što će se evidentirati zapisnikom kojeg moraju potpisati predstavnici Naručitelja i Izvođača.
(3)	 Završetak izvođenja radova je dan kada je Izvođač izveo sve ugovorene radove što obuhvaća radove sadržane u ugovornom troškovniku, kao i one nepredviđene radove.
(4)	Nakon pisane obavijesti Izvođača Naručitelju o završetku radova, Naručitelj i Izvođač, uz prisustvo Nadzornog inženjera (stručnog nadzora gradnje) dužni su pristupiti primopredaji radova, uz eventualno evidentiranje nedostataka.
(5)	Ukoliko se u tijeku primopredaje radova utvrde nedostaci u kvaliteti i količini, Izvođaču će se dati primjereni rok za otklanjanje istih koji ne produžuje ukupan rok izvođenja radova, a ukoliko istih nema, smatra se da je primopredaja uspješno izvršena, te se može pristupiti okončanom obračunu.	
(6)	Uredno izvršenje predmeta nabave potvrđuje se Zapisnikom o primopredaji radova, ovjerenim od strane ugovornih strana, odnosno njihovih opunomoćenika te nadzornog inženjera, kojim se potvrđuje da su svi ugovoreni radovi uredno izvedeni.
(7)	Izvođač je dužan pridržavati se roka izvođenja radova i zbog obveze Naručitelja da se pridržava rokova provedbe projekta te neprihvatljivosti izdataka ukoliko se rok provedbe projekta prekorači.
(8)	Izvođač je odgovoran za nemogućnost isplate bespovratnih novčanih sredstava koju bi Naručitelju eventualno uskratilo Ministarstvo prostornog uređenja, graditeljstva i državne imovine i Fond za zaštitu okoliša i energetsku učinkovitost, zbog nedovršetka ugovorenih radova do krajnjeg roka propisanog odlukom navedenih tijela, a koji nedovršetak bi bio uzrokovan kašnjenjem Izvođača.

Članak 5.
(1)	Izvođač ima pravo na produženje roka iz čl. 4. st. 1. ovog Ugovora u formi aneksa ovog Ugovora uslijed nastupa izvanrednih okolnosti na koje nije mogao utjecati niti ih je mogao predvidjeti (npr. elementarne nepogode kao što su poplave, potresi, pandemije, dokazana nedostupnost materijala na europskom ili svjetskom tržištu i sl.), pri čemu se uobičajene vremenske neprilike ne smatraju izvanrednom okolnošću, samo pod uvjetom ispunjenja pretpostavke iz stavka 4. ovog članka.
(2)	 Naručitelj po slobodnoj ocjeni, u skladu sa praksom Ministarstva prostornog uređenja, graditeljstva i državne imovine i Fonda za zaštitu okoliša i energetsku učinkovitost, te sukladno važećim propisima, sudskoj praksi i praksi upravnih i drugih tijela, ocjenjuje da li je okolnost na koju se Izvođač poziva izvanredna okolnost ili ne.
(3)	Izvođač je dužan odmah obavijestiti Naručitelja o nastupanju izvanrednih okolnosti zbog kojih je spriječen izvoditi radove te podnijeti Naručitelju zahtjev za produženje roka završetka radova u pismenom obliku najkasnije u roku od 3 (tri) dana od dana prestanka događaja zbog kojeg je spriječen izvoditi radove. 
(4)	Produženje roka iz ovog članka moći će se razmotriti jedino ukoliko Ministarstvo prostornog uređenja, graditeljstva i državne imovine te Fond za zaštitu okoliša i energetsku učinkovitost, odobre produženje roka završetka projektnih aktivnosti, nakon 30.06.2026. godine.

Primopredaja radova i obračun radova
Članak 6.
(1)	Primopredaja izvedenih radova i okončani obračun izvedenih radova izvršiti će se nakon obavijesti Izvođača Naručitelju o završetku radova.
(2)	Kod privremenih situacija, obračun izvršenih radova, vršiti će se sukladno stvarno izvedenim radovima obračunatim kroz građevinsku knjigu i ovjerenim od strane nadzornog inženjera u skladu sa ugovornim troškovnikom.
[bookmark: _GoBack](3)	Okončani obračun izvedenih radova izvršiti će po završenoj urednoj primopredaji radova.
Članak 7.
(1)	U slučaju postojanja nedostataka i primjedbi od strane Naručitelja na izvedene radove koji se utvrde tijekom primopredaje izvedenih radova, Izvođač je dužan pristupiti otklanjanju nedostataka najkasnije u roku od 3 (tri) dana od dana pregleda izvedenih radova i iste otkloniti u daljnjem roku od 15 (petnaest) dana ili drugom primjerenom roku ako nedostatke objektivno nije moguće otkloniti u roku od 15 (petnaest) dana.
(2)	Izvođač je prilikom primopredaje ugovorenih radova obvezan vratiti svu tehničku dokumentaciju primljenu od Naručitelja, kao i dostaviti Naručitelju ateste za izvedene ugovorene radove, garantne listove za ugrađenu opremu te potrebne upute za rukovanje opremom.
(3)	U slučaju da Izvođač nije otklonio nedostatke na izvedenim radovima utvrđene primopredajnim zapisnikom unutar ugovorenog, odnosno primjerenog roka iz st. 1. ovog članka, Naručitelj je ovlašten otkloniti nedostatke na ugovorenim radovima putem treće osobe, na trošak Izvođača, pri čemu je ovlašten namiriti se putem jamstva za uredno ispunjenje ugovora.
(4)	U slučaju postojanja većih nedostataka na izvedenim radovima koji se ne mogu otkloniti, a za koje je odgovoran Izvođač, Naručitelj ima pravo na naknadu štete do visine ukupne cijene ugovorenih radova uvećane za eventualne troškove rušenja, dogradnje ili ponovne gradnje kao i izrade i/ili dorade projektne dokumentacije te produljenog stručnog nadzora, pri čemu je ovlašten namiriti se putem jamstva za otklanjanje nedostataka u jamstvenom roku.
(5)	Ugovorne strane će o uspješno izvršenoj primopredaji radova sastaviti zapisnik koji potpisuju osobe koje su izvršile pregled, a ovjeravaju ovlašteni predstavnici Naručitelja i Izvođača te nadzorni inženjer.
(6)	Primopredajnim zapisnikom utvrditi će se:
· jesu li radovi izvedeni u cijelosti prema ugovoru, projektno-tehničkoj dokumentaciji, propisima i pravilima struke;
· da li su radovi izvršeni u ugovorenom roku, a ako nisu, odstupanja od ugovorenog roka treba iskazati u danima u odnosu na ugovoreni rok završetka;
· odgovara li kvaliteta izvedenih radova ugovorenoj kvaliteti, odnosno koje radove mora Izvođač o svom trošku dovršiti, popraviti ili otkloniti nedostatke i u kojem roku to treba učiniti;
· konstatirati primopredaju jamstvenih listova i atesta za opremu koju je Izvođač ugradio u građevinu, a za koju jamstvo daje proizvođač te opreme;
· konstatirati primopredaju tehničke dokumentacije;
· konstatirati obveze u pogledu jamstva za otklanjanje nedostataka u jamstvenom roku;
· ostalo potrebno.

Način i uvjeti plaćanja
Članak 8.
(1)	Naručitelj će plaćanje vršiti temeljem ovjerenih privremenih mjesečnih i ovjerene okončane situacije, u roku od 60 (šezdeset) dana od dana primitka računa sa pripadajućom ovjerenom situacijom, Izvođaču na njegov žiro račun broj ____________________________ kod ____________________________.
(2)	Situacije ovjerava nadzorni inženjer.
(3)	Izvođač dostavlja privremene mjesečne situacije Naručitelju u 4 (četiri) primjerka od kojih nakon ovjere 3 (tri) primjerka ostaju Naručitelju, a 1 (jedan) primjerak dostavlja se Izvođaču.
(4)	Izvođač  se obvezuje uz svaku situaciju, a po potrebi i u drugim okolnostima, dostaviti Naručitelju ispunjen i ovjeren Obrazac 9. – Izjava izvođača o usklađenosti radova s DNSH načelom kojeg će mu dati na raspolaganje Naručitelj prilikom sklapanja ovog Ugovora.
(5)	Naručitelj može u opravdanim slučajevima osporiti plaćanje dijela situacije, ali nesporni dio je dužan platiti u roku iz stavka 1. ovoga članka.
(6)	Sva plaćanja vrše se u eurima.
(7) 	Ugovorne strane suglasno utvrđuju da je traženje sredstava osiguranja plaćanja od Naručitelja isključeno.
(8)	Ugovorne strane suglasno utvrđuju da je isključena mogućnost isplate predujma (avansa).

Ugovorna kazna i naknada štete
Članak 9.
(1)	Ako Izvođač ugovorene radove ne dovrši u roku iz čl. 4. ovog Ugovora, obvezuje se platiti Naručitelju ugovornu kaznu u iznosu od 1‰ (jedan promil) od ukupno ugovorene vrijednosti radova (bez PDV-a) za svaki dan zakašnjenja, s tim da ukupni iznos ugovorne kazne ne može prijeći 5% od ukupno ugovorene vrijednosti radova (bez PDV-a).
(2)	Ukoliko ugovorna kazna dostigne maksimalan iznos Naručitelj može raskinuti ovaj Ugovor.
(3)	U slučaju zakašnjenja Izvođača, Naručitelj je dužan obavijestiti Izvođača da osim zahtjeva za izvršenje ugovora, zadržava svoje pravo na naplatu ugovorne kazne sukladno članku 353. stavku 5. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22, 156/22, 145/23, 155/23).
(4)	Naručitelj može naplatiti ugovornu kaznu na način da prilikom plaćanja svakog računa Izvođača, iznos za izvedene radove iz dostavljene situacije smanji za iznos ugovorne kazne, o čemu je prethodno dužan obavijestiti Izvođača pisanim putem.
(5)	U slučaju da do prekoračenja roka dođe krivnjom Izvođača, isti je obavezan uz ugovornu kaznu naknaditi Naručitelju i troškove i štetu prouzročenu Naručitelju zbog kašnjenja radova kao i troškove produženog stručnog nadzora. 
(6)	Za slučaj kašnjenja u izvođenju radova, i pored predviđene ugovorne kazne, Naručitelj ima pravo, sukladno Zakonu o obveznim odnosima, zahtijevati razliku do potpune naknade štete, ako je šteta koju je pretrpio veća od iznosa ugovorne kazne.
(7)	Naručitelj neće naplatiti ugovornu kaznu ukoliko je do kašnjenja došlo uslijed izvanrednih okolnosti na koje Izvođač nije mogao utjecati niti ih je mogao predvidjeti, pri čemu se uobičajene vremenske neprilike ne smatraju takvom okolnošću.
(8)	Naručitelj i Izvođač suglasno utvrđuju da se Izvođaču neće isplatiti dodatni novčani iznos u slučaju prijevremenog dovršetka ugovorenih radova.
(9)	Radi naplate naknade štete i troškova produljenog stručnog nadzora, Naručitelj je ovlašten namiriti se putem jamstva za uredno ispunjenje ugovora iz čl. 11. ovog Ugovora.
(10)	Zahtjev za ostvarivanje prava na ugovornu kaznu Naručitelj može podnijeti do zaključenja okončanog obračuna.

Stručni nadzor
Članak 10.
(1)	Izvođenje ugovorenih radova Naručitelj će neposredno nadzirati putem nadzornog inženjera, koji zastupa Naručitelja pri izvođenju ugovorenih radova.
(2)	Naručitelj je dužan prije početka izvođenja ugovorenih radova Izvođaču pisanim putem dostaviti ime nadzornog inženjera.
(3)	Izvođač se obvezuje omogućiti Naručitelju nadzor nad izvršenjem ugovorenih radova, uključivo količinu i kvalitetu upotrijebljenih materijala, a sve sukladno ugovorenim troškovnicima.
(4)	Nadzor nad izvođenjem radova sastoji se od kontrole ispunjenja ugovornih obveza Izvođača i poduzimanja odgovarajućih mjera za realizaciju tih obveza, a što posebice uključuje kontrolu održavanja rokova isporuke izvođenja radova, kontrolu izvođenja radova te kontrolu kvalitete izvedenih radova.
(5)	U izvršenju nadzora, Naručitelj je posebice ovlašten putem nadzornog inženjera kontrolirati izvođenje radova i dinamiku izvođenja radova, zahtijevati dodatna ispitivanja materijala, kontrolirati ispravnost realizacije radova, kontrolirati privremene i okončanu situaciju te ovjeravati i potpisivati građevinski dnevnik.
(6)	Nadzorni inženjer ima pravo pristupa gradilištu, u radionice, pogone, skladišta materijala i drugo, a sve u svrhu obavljanja nadzora te pravo uvida u svu potrebnu dokumentaciju u okviru kontrole ispunjenja, ugovornih obveza izvođača.
(7)	Nadzorni inženjer ima pravo narediti da se u primjerenom roku otklone svi uočeni nedostatci, kao i narediti obustavu izvođenja pojedinih radova koji se izvode nekvalitetno ili na drugi način odstupaju od odredbi ugovora, ako bi nastavljanje izvođenja tih radova moglo izazvati teže posljedice.
(8)	Nadzorni inženjer može narediti i rušenje, odnosno otklanjanje pojedinih nekvalitetnih radova ili onih koji na drugi način bitno odstupaju od ugovora ako se ti radovi ni naknadno ne mogu uskladiti sa zahtjevima ugovora.
(9)	Nadzorni inženjer može u slučaju potrebe, a u svrhu zaštite života, izvedenih radova i drugih materijalnih dobara, narediti Izvođaču da izvede potrebne radove i poduzme mjere koje su po njegovoj ocjeni neophodne za otklanjanje opasnosti.
(10)	Izvođač je dužan provesti nalog nadzornog inženjera, osim kada je zbog istog izgledno nastupanje štetnih posljedica.
(11)	Izvođač je dužan putem građevinskog dnevnika pravovremeno obavještavati nadzornog inženjera o svim pitanjima bitnim za ispunjenje ugovornih, obveza, o započinjanju pojedinih tehnoloških faza radova, o izvorištima opskrbe materijalom, o radionicama i pogonima u kojima se obavljaju pripremni radovi ili proizvodnja poluproizvoda i gotovih proizvoda, kao i o mehanizaciji koju angažira za izvođenje radova.
(12)	Izvođač je dužan od nadzornog inženjera na vrijeme tražiti potrebna objašnjenja tehničke dokumentacije koji mu je tražena objašnjenja i upute dužan dati putem građevinskog dnevnika.
(13)	Odluke i obveze koje nadzorni inženjer donese ili preuzme tijekom izvođenja radova obvezuju Izvođača u cijelosti.

Prava i obveze Izvođača
Članak 11.
(1)	Izvođač se obvezuje u roku od 10 (deset) dana od dana obostranog potpisa ovog ugovora dostaviti Naručitelju jamstvo za uredno ispunjenje ugovora za slučaj povrede ugovornih obveza u obliku bankarske garancije, koja mora biti neopoziva i bezuvjetna, naplativa na „prvi poziv“ i „bez prigovora“ u visini od 10% (deset posto) ukupno ugovorene vrijednosti ugovora bez PDV-a, s rokom od datuma izdavanja do minimalno 30 (trideset) dana dužim od ugovorenog roka za završetak radova. 
(2)	Jamstvo za uredno ispunjenje ugovora protestirat će se (naplatiti) u slučaju povrede ugovornih obveza.
(3)	Izvođač može umjesto bankarske garancije dati novčani polog u iznosu od 10% (deset  posto) od ukupne ugovorene vrijednosti ugovora bez PDV-a. Polog se u odgovarajućem iznosu uplaćuje u korist računa IBAN HR6841240031599001437  kod Kent bank d.d., poziv na broj: OIB Izvođača, model 00, opis plaćanja: jamstvo za uredno ispunjenje ugovora, ev. broj: 02/2025.
(4)	 Naručitelj će jamstvo za uredno ispunjenje ugovornih obveza vratiti Izvođaču u roku od 30 (trideset) dana od usvajanja uvjeta za povratak jamstva (konačna primopredaja radova i potpisan Primopredajni zapisnik - kumulativno) te ukoliko je dostavljeno uredno jamstvo za otklanjanje nedostataka u jamstvenom roku (kumulativno).
(5)	Ukoliko Izvođač ne dostavi jamstvo iz stavka 1. ovoga članka u ugovorenom roku Naručitelj može naplatiti jamstvo za ozbiljnost ponude i raskinuti ovaj Ugovor pisanom jednostranom izjavom Naručitelja.
(6)	U slučaju produljenja roka izvođenja radova Izvođač je dužan produljiti trajanje jamstva za uredno ispunjenje ugovora na razdoblje produljenog trajanja izvođenja radova ili otklanjanja nedostataka koji se evidentiraju zapisnikom o primopredaji radova. Izvođač je dužan najkasnije 30 (trideset) dana prije isteka jamstva iz st. 1. ovog članka, dostaviti novo, odnosno produljeno jamstvo za uredno ispunjenje ugovora s rokom valjanosti minimalno 30 (trideset) dana dužim od novog roka za završetak radova, odnosno otklanjanje nedostataka evidentiranih zapisnikom o primopredaji radova. Ukoliko Izvođač u navedenom roku ne dostavi novo, odnosno produljeno jamstvo, Naručitelj će naplatiti prethodno dano jamstvo za uredno ispunjenje ugovora. 
(7)	Izvođač jamči da su izvršeni radovi u skladu s propisima struke i da nemaju mana, koje umanjuju vrijednost ili njihovu podobnost za redovnu upotrebu određenu ugovorom.
(8)	U slučaju zajednice gospodarskih subjekata Izvođača, jamstvo za uredno ispunjenje ugovora:
a) mora glasiti na sve članove zajednice te jamstvo za uredno ispunjenje ugovora mora sadržavati navod o tome da je riječ o zajednici gospodarskih subjekata ili
b) svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.
(9)	U slučaju kada zajednica gospodarskih subjekata Izvođača dostavlja jamstvo za uredno ispunjenje ugovora u obliku novčanog pologa, jamstvo može dostaviti jedan član zajednice za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa.
(10)	Naručitelj može jamstvo za uredno ispunjenje ugovora naplatiti neovisno o tome koji je član zajednice dao jamstvo i neovisno u odnosu na kojeg se člana zajednice ostvareni osigurani slučajevi u jamstvu.

Članaka 12.
(1)	Izvođač se obvezuje da će prilikom izvođenja radova na građevini pravovremeno poduzimati sve mjere radi zaštite sigurnosti objekata, radova, opreme i materijala, zaposlenika, prolaznika, prometa, građevina, susjednih objekata i okolice, prema važećim propisima te da će naknaditi svaku štetu trećim osobama koja nastane izvođenjem ugovorenih radova. Sve troškove provedbe ovih mjera sigurnosti na gradilištu snosi Izvođač prema važećim propisima.
(2)	Izvođač se obvezuje, u roku od 10 (deset) dana od dana sklapanja ovog ugovora, a prije uvođenja Izvođača u posao dostaviti Naručitelju jamstvo o osiguranju za pokriće odgovornosti iz djelatnosti – polica osiguranja (preslika, ovjerena preslika ili izvornik) za štete koje mogu nastati prema trećim osobama kod izvođenja radova, s minimalno osiguranom svotom po štetnom događaju u iznosu od 30.000,00 EUR za odgovornost prema trećima i 40.000,00 EUR za osiguranje imovinskih šteta koje mogu nastati na građevini i okolnim građevinskim objektima uslijed izvođenja radova. Izvođač je dužan uz policu dostaviti i dokaz o uplaćenoj premiji ili prvoj rati osiguranja.
(3)	Polica osiguranja iz prethodnog stavka će se za vrijeme izvođenja radova do uredne primopredaje vinkulirati u korist Naručitelja, uz uvjet da se prava u slučaju štetnog događaja prenose na Naručitelja do navedenog iznosa, i mora vrijediti minimalno do dana uredno izvršene primopredaje i potpisa primopredajnog zapisnika, određeno kalendarskim danom.
(4)	Ukoliko iz bilo kojeg razloga dođe do produljenja roka izvođenja radova Izvođač je dužan najkasnije 8 (osam) dana prije isteka police osiguranja iz st. 2. ovog članka, dostaviti presliku police osiguranja gradilišta iz koje je razvidno da je nova polica osiguranja gradilišta ugovorena pod istim uvjetima s rokom važenja do novog roka izvođenja radova određenog dodatkom ugovora o nabavi radova.

Članak 13.
U izvođenju ugovorenih radova, Izvođač je u pogledu materijala za izvođenje ugovorenih radova posebice dužan:
· za cijelo vrijeme izvođenja ugovorenih radova osigurati dovoljnu količinu materijala, kako bi se ugovoreni radovi mogli pravovremeno obavljati,
· na zahtjev Naručitelja odmah dostaviti dokumentaciju iz koje je vidljivo da su ugovoreni materijali i oprema naručeni od izvornog dobavljača, na način previđen projektom i troškovnikom,
· vršiti potrebna prethodna i tekuća ispitivanja po vrsti i obimu predviđenom u tehničkim uvjetima kao i kontrolna ispitivanja u okviru vrsta i obima predviđenih normama,
· koristiti materijale u izvođenju ugovorenih radova koji imaju ateste, koje je ateste obvezan redovno arhivirati u posebnu knjigu i po zahtjevu naručitelja pružiti mu ih na uvid.

Članak 14.
(1)	U izvođenju ugovorenih radova Izvođač je u pogledu dokumentacije posebice dužan:
· ažurno voditi građevinski dnevnik sa svim podacima o tijeku, vrsti i opsegu radova, kao i svim promjenama, izmjenama i više radnjama sukladno pozitivnim propisima i građevinsku knjigu.
· osigurati da građevinski dnevnik bude potpisan od strane voditelja gradilišta i omogućiti to nadzornom inženjeru.
 (2)	Naručitelj će odbiti ovjeru privremenih i okončane situacije ukoliko mu nije prezentirana građevinska knjiga.
(3)	Osim građevinskog dnevnika i građevinske knjige Izvođač je u obvezi na gradilištu stalno imati i:
· Tehničku dokumentaciju iz koje se može utvrditi da li se radovi izvode prema postojećim propisima, tehničkim propisima i normama (ateste, rezultate ispitivanja i dr.)
· Rješenje o upisu u sudski, obrtni, strukovni ili drugi odgovarajući registar odnosno sve potrebne dozvole i rješenja prema Zakonu o gradnji i drugim pozitivnim propisima Republike Hrvatske
· Akt o postavljanju inženjera gradilišta/voditelja radova i drugih odgovornih osoba na gradilištu
· drugu dokumentaciju ako je to određeno pozitivnim propisima ili ugovorom.

Članak 15.
(1)	Izvođač se obvezuje izvoditi radove prema odobrenoj projektnoj dokumentaciji, zahtjevima Naručitelja, pravilima struke, važećim standardima i tehničkim propisima Republike Hrvatske. Ukoliko Izvođač uoči nedostatke u tehničkoj dokumentaciji dužan je o tome pravovremeno izvijestiti naručitelja.
(2)	Izvođač se obvezuje obavljati radove stručno i kvalitetno na način i u rokovima određenim ovim Ugovorom.  
(3)	Izvođač se obvezuje radove obavljati s pažnjom dobrog stručnjaka nastojeći da, s obzirom na namjenu i zahtjeve Naručitelja posao bude obavljen što ekonomičnije i svrsishodnije, uz poštivanje ugovorenih rokova, kao i rokova provedbe projekta u okviru kojeg se sklapa ovaj Ugovor.
(4)	Izvođač se obvezuje poštivati program rada i kućni red gradilišta.
(5)	Izvođač se obvezuje pisanim putem izvijestiti Naručitelja o završetku radova i primopredaji istih.
(6)	Izvođač se obvezuje nakon završetka radova očistiti gradilište te propisno zbrinuti otpadni materijal.
Članak 16.
(1)	Izvođač je odgovoran za sve eventualne propuste i greške koji su posljedica nepoštivanja odredbi ovog ugovora, Zakona o zaštiti na radu, Zakona o gradnji i drugih pozitivnih propisa koje je Izvođač dužan poštivati u obavljanju svoje djelatnosti. 
(2)	U slučaju nepridržavanja obveza navedenih u ovom članku Naručitelj ima pravo odbiti ovjeru i isplatu situacije.

Članak 17.
(1)	Izvođač daje Naručitelju jamstvo za rokove, solidnost i kvalitetu izvedenih radova, materijala i opreme u jamstvenom roku.
(2)	Ugovorne strane suglasno utvrđuju da jamstveni rok teče od dana uspješno izvršene primopredaje ugovorenih radova i potpisanog primopredajnog zapisnika.
(3)	U slučaju pojave nedostataka na izvedenim radovima za vrijeme izvođenja radova i u jamstvenom roku, izvođač je obvezan po pozivu naručitelja i o svom trošku odmah, a najkasnije u roku od 3 (tri) dana od dana upućivanja poziva pristupiti otklanjanju svih uočenih nedostataka.
(4)	Izvođač će naknaditi Naručitelju svu štetu koja bi nastala uslijed nekvalitetno izvedenih ugovorenih radova u jamstvenom roku, a u slučaju da Izvođač u primjerenom roku, ovisno o prirodi nedostatka, ne otkloni utvrđene nedostatke, Naručitelj ih je ovlašten otkloniti po drugom Izvođaču iste struke, na teret Izvođača, koristeći se pri tome i jamstvom za otklanjanje nedostataka u jamstvenom roku.
(5) 	Jamstveni rok za kvalitetu izvedenih radova iznosi ___________ (slovima: __________) mjeseca (upisati sukladno Izjavi o trajanju jamstvenog roka).
(6)	Za ugrađenu opremu vrijede jamstva proizvođača opreme.

Članak 18.
(1)	Izvođač se obvezuje u roku od 10 (deset) dana od uspješno izvršene primopredaje radova i potpisanog primopredajnog zapisnika predati Naručitelju jamstvo za otklanjanje nedostataka u jamstvenom roku za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.
(2)	Izvođač se obvezuje u roku iz stavka 1. ovog članka predati Naručitelju jamstvo za otklanjanje nedostataka u jamstvenom roku u obliku bankarske garancije koja mora biti neopoziva, bezuvjetna, «na prvi poziv» i «bez prigovora» u visini od 5% (pet posto) od vrijednosti ukupno izvedenih radova (bez PDV-a), s rokom važenja prema Izjavi o trajanju jamstvenog roka.
(3)	Izvođač može umjesto bankarske garancije dati novčani polog visini od 5% (pet posto) od cijene ukupno izvedenih radova (bez PDV-a). Polog se u odgovarajućem iznosu uplaćuje u korist računa IBAN HR6841240031599001437, model: HR00 s pozivom na broj: OIB Izvođača, opis plaćanja: jamstvo za otklanjanje nedostataka u jamstvenom roku, ev. broj: 02/2025. 
(4)	Navedeno jamstvo će se naplatiti u slučaju da se u jamstvenom roku pokažu nedostaci nad izvedenim radovima na građevini.
(5)	Izvođač ovlašćuje Naručitelja da se namiri iz jamstva iz ovoga članka u slučaju da se za vrijeme jamstvenog roka pokaže potreba za popravcima ili otklanjanjem skrivenih mana.
(6)	Ukoliko Izvođač u ugovorenom roku ne dostavi jamstvo za otklanjanje nedostataka u jamstvenom roku, Naručitelj će naplatiti jamstvo za uredno ispunjenje ugovora. 

Podugovaratelji
Članak 19.
(1)	Izvođač ustupa izvršenje dijela ugovorenih radova podugovaratelju ___________________________________________________________________________(naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).
(2)	Izvođač ustupa podugovaratelju iz st. 1. ovog članka radove u vrijednosti _________, odnosno ___% Ugovora, i to slijedeće radove:
___________________________________________________________________________
___________________________________________________________________________
 (3)	Izvođač snosi punu odgovornost za radove koje je prema ovom Ugovoru povjerio podugovaratelju.
(4)	Naručitelj je obvezan neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo.

Zajednica gospodarskih subjekata
Članak 20.
(1)	Odgovornost članova zajednice gospodarskih subjekata na strani Izvođača je solidarna.
(2)	Naručitelj će neposredno plaćati svakom članu zajednice gospodarskih subjekata na strani Izvođača za onaj dio Ugovora koji je on izvršio, ako zajednica ne odredi drugačije.

Uvjeti ispunjeni prije sklapanja Ugovora
Članak 21.
(1)	Ugovorne strane suglasno utvrđuju da je Izvođač Naručitelju dostavio dokaze da o ispunjavanju uvjeta za obavljanje djelatnosti građenja u Republici Hrvatskoj sukladno Zakonu o poslovima i djelatnostima u prostornom uređenju i gradnji (NN 78/15, 118/18, 110/19).
(2)	Ugovorne strane suglasno utvrđuju da je Izvođač Naručitelju dostavio dokaz da ima zaposlenog ovlaštenog voditelja građenja i/ili ovlaštenog voditelja radova ili ako Izvođač nema zaposlenog ovlaštenog voditelja građenja i/ili ovlaštenog voditelja radova, da je dostavio sklapljen ugovor o poslovnoj suradnji s drugom pravnom ili fizičkom osobom obrtnikom koja izvodi radove na istoj građevini, a koja je registrirana za obavljanje djelatnosti građenja i ima zaposlenu takvu osobu.
(3) 	Ugovorne strane suglasno utvrđuju da je Izvođač Naručitelju dostavio Izvadak iz Registra stvarnih vlasnika, odnosno jednakovrijedan dokument u državi poslovnog nastana, za sebe i za podugovaratelje.

Prava i obveze Naručitelja
Članak 22.
(1)	Naručitelj se obvezuje uvesti Izvođača u posao sukladno čl. 4. ovog Ugovora. 
(2)	Naručitelj se obvezuje poduzeti potrebne radnje radi osiguranja novčanih sredstva za isplatu ugovorene cijene i plaćati izvedene radove u skladu s odredbama čl. 8. ovog Ugovora.
(3)	Naručitelj se obvezuje vršiti nadzor nad izvođenjem radova preko svog ovlaštenog predstavnika sukladno čl. 10. ovog Ugovora.
(4)	Naručitelj se obvezuje Izvođaču osigurati mjesto za priključak električne energije i vode za izvođenje radova.

Izmjene ugovora
Članak 23.
(1)	Ovaj ugovor može se izmijeniti u skladu s odredbama Zakona o obveznim odnosima i drugim primjenjivim propisima. 
(2)	Sve izmjene ovog Ugovora su pravovaljane ukoliko su sačinjene u pisanom obliku u obliku dodatka (anexa) ovog Ugovora potpisanom od obiju ugovornih strana.

Raskid ugovora
Članak 24.
(1)	Naručitelj može raskinuti ovaj ugovor u slučaju da:
· Izvođač ne započne s izvođenjem ugovorenih radova u roku od 30 (trideset) dana od dana uvođenja u posao ili
· ukoliko radovi ne napreduju potrebnom dinamikom kako bi se završili u roku iz čl. 4. ovog Ugovora ili
· Izvođač ne obavlja radove kvalitetno i u skladu s pravilima struke i projektnom dokumentacijom,
a na što će Naručitelj upozoriti Izvođača i odrediti mu dodatni primjereni rok za ispunjenje ugovornih obveza.
(2)	Ukoliko Izvođač niti po proteku određenog primjerenog roka ne ispuni svoje ugovorne obveze, a za to nema opravdanog razloga, Naručitelj je ovlašten jednostrano raskinuti ovaj Ugovor te izvođenje radova ili dijela radova povjeriti drugom Izvođaču, uz provedbu odgovarajućeg postupka.
(3)	U slučaju raskida iz stavka 2. ovog članka, Naručitelj može naplatiti jamstvo za uredno ispunjenje ugovora iz čl. 11. ovoga Ugovora u cijelosti.

Članak 25.
(1)	Naručitelj može raskinuti ovaj ugovor i naplatiti jamstvo za uredno ispunjenje ugovora iz čl. 11. ovoga Ugovora i u sljedećim slučajevima:
· ako Izvođač kasni s izvođenjem radova zbog okolnosti koja se ne smatra izvanrednom sukladno čl. 5. ovog Ugovora, više od 30 kalendarskih dana,
· ako je Izvođač izgubio sposobnost za obavljanje profesionalne djelatnosti ili tehničku i stručnu sposobnost, a nije dostavio dokaz o tome da je istu ponovno stekao ili produljio,
· ako je Izvođaču izdana zabrana obavljanja profesionalne djelatnosti.
(2)	Naručitelj može raskinuti ovaj Ugovor u sljedećim slučajevima:
· ako nadležno tijelo uprave zabrani daljnje izvođenje ugovorenih radova zbog okolnosti koje nisu na strani Izvođača,
· ako prestane potreba za izvođenjem radova,
· ako nastupe druge okolnosti ili događaji koji onemogućavaju izvršenje ugovora.

Članak 26.
	Za slučaj prestanka ovog Ugovora po bilo kojoj osnovi, Izvođač se obvezuje u roku od 8 (osam) dana od dana prestanka ugovora predati Naručitelju u posjed gradilište slobodno od osoba i stvari te propisno zaštićeno (konzervirano), kao i dostaviti Naručitelju cjelokupnu tehničku dokumentaciju, o čemu će se između Naručitelja i Izvođača sačiniti zapisnik kojim će se evidentirati stanje gradilišta na dan predaje u posjed Naručitelju.

Članak 27.
Raskid ovog Ugovora, osim u slučajevima iz čl. 11. st 5. ovog Ugovora i u slučajevima izričito navedenim u ovom Ugovoru, nastupa pretekom roka od 30 (trideset) dana od dana upućivanja pismena o otkazu ili raskidu ovog Ugovora drugoj ugovornoj strani, poštom preporučeno s povratnicom na adresu iz ovog Ugovora.

Članak 28.
(1)	U slučaju raskida ovog Ugovora ili potpune obustave izvođenja ugovorenih radova, okončani obračun i primopredaju radova Naručitelju, izvršit će posebna komisija od 3 (tri) člana u koju ulaze ovlašteni predstavnik Naručitelja, ovlašteni predstavnik Izvođača i nadzorni inženjer.
(2)	Obračun radova u slučaju iz stavka 1. ovoga članka mora se započeti najkasnije u roku od 10 (deset) dana i završiti u krajnjem roku od 30 (trideset) dana od nastupa raskida ili otkaza ovog Ugovora ili obustave izvođenja ugovorenih radova.

Zamjena stručnjaka 
Članak 29.
(1)	Izvođač je u obvezi osigurati da stručnjaci koje je nominirao u ponudi (Popis tehničkih stručnjaka - Prilog V.b) sudjeluju u izvršenju ugovora.
(2)	Izvođač može zamijeniti stručnjake – inženjera gradilišta i voditelja radova pod uvjetom da imaju iste ili bolje kvalifikacije od stručnjaka nominiranih u ponudi.
(3)	Zamjena se obavlja na način da Izvođač postavlja Naručitelju pisani zahtjev za odobrenjem zamjene stručnjaka iz stavka 2. ovog članka, u kojem će mu dostaviti sve potrebne dokaze da novopredloženi stručnjak ima odgovarajuće kvalifikacije za predloženu poziciju. 
(4)	Naručitelj je u obvezi u roku od 5 (pet) radnih dana odlučiti o zahtjevu Izvođača iz stavka 3. ovog članka.
(5) 	Izvođač može zamijeniti radnike fasadere bez potrebe za suglasnošću Naručitelja.


Prijelazne i završne odredbe 
Članak 30.
Ugovorne stranke za realizaciju ovog Ugovora imenuju svoje ovlaštene predstavnike i to:
a)	za Naručitelja:_________
b)	za Izvođača: __________.

Članak 31.
Sporove koji bi proizašli iz ovog Ugovora, ugovorne stranke nastojat će riješiti mirnim putem. U slučaju nemogućnosti rješenja spora mirnim putem, ugovorne strane ugovaraju mjesnu nadležnost stvarno nadležnog suda u Zadru.

Članak 32.
(1)	Ugovorne strane potvrđuju da su upoznate sa sadržajem i značenjem odredbi ovoga Ugovora te se odriču prava pobijanja istog iz razloga nerazumijevanja istog.
(2)	Ugovorne strane prihvaćaju prava i obveze određene ovim Ugovorom u cijelosti te ga u znak prihvata potpisuju.

Članak 33.
Ugovor je sastavljen u 4 (četiri) istovjetna primjerka, po 2 (dva) primjerka za svaku ugovornu stranu.

U ________, ____________2025. god.


za Naručitelja:								za Izvođača: 								



__________________						________________
